Øygard hetset etter domsavsigelsen
De to befant seg på torget utenfor tinghuset på Hamar. Begge ropte til dels grove beskjeder til den overgrepsdømte eks-ordføreren. De to mennene var tilsynelatende beruset, og både ropte og sang om Rune Øygard. Bakgrunn: Øygard dømt til ett år og tre måneders fengsel En rekke tilskuere fikk med seg opptrinnet. Blant dem var aktor Thorbjørn Klundseter, som raskt tok kontakt med politiet. Samtidig som politiet kom til tinghuset forlot Rune Øygard stedet sammen med sin kone Reidun Øygard. Tilropene og gemyttene roet seg raskt etter at politiet grep inn.Rune Øygard ble torsdag i Eidsivating Lagmannsrett dømt til 1 år og tre måneders fengsel for overgrep mot ei jente. Han ble dømt for overgrept som skjedde fra hun var 14 til hun var 16 år gammel, men ble frikjent for overgrep før hun fylte 14. Øygard ble også idømt å betale saksomkostninger, samt at han må betale oppreisning til jenta på 120.000 kroner. - Tiltalte utnyttet det særlige kontaktbehovet fornærmede synes å ha hatt, til å innlede et seksuelt forhold til henne, står det i dommen. Dommen slår fast at Øygard og jenta har hatt seksuell omgang flere ganger. - Helt sentralt er det at tiltalte gjennom flere måneder hadde jevnlig seksuell omgang med et barn under 16 år. I Sør-Gudbrandsdal tingrett ble Øygard dømt til fire års fengsel, men da ble han kjent skyldig i begge punktene.Både Øygard og påtalemyndigheten ved Thorbjørn Klundseter har mulighet til å anke dommen. Fristen for dette er to uker. Begge partene tok betenkningstid. Jentas bistandsadvokat Nina Braathen Hjortdal mener straffen er for lav, og sier hun håper aktor anker dommen. - Jeg synes det er for svak straffeutmåling her, jeg mener at han burde fått en høyere straff, sier hun. - Hvordan tok jenta dette? - Det var nok litt skuffelse vedrørende denne dommen. Øygards forsvarer, Martin Eiebakke, sier Øygard fortsatt mener han er uskyldig dømt. - Øygards kommentar er at han fortsatt hevder at han er uskyldig domfelt for den ene tiltaleposten som retten har lagt til grunn. Samtidig har han merket seg at straffenivået ligger mye lavere enn det aktor ba om, sier forsvarer Martin Eiebakke - Det er en alvorlig fengselsstraff men et helt annet nivå enn det som tidligere har vært oppe i denne saken. - Hva vil dere gjøre nå? - Han hevder seg uskyldig domfelt og vi vil nå sette oss ned for å vurdere muligheten til å angripe denne avgjørelsen her. Vi vil se på muligheten for å anke denne saken inn til høyesterett.
To menn kom med grove tilrop til Rune Øygard utenfor tinghuset på Hamar da retten var hevet.